रिलायंस इन्फ्रास्ट्रक्चर ने कहा है कि भारतीय प्रतिस्पद्र्धा आयोग (सीसीआई) ने अदाणी ट्रांसमिशन के साथ उसके 18,800 करोड़ रुपये के सौदे को मंजूरी दे दी है। आर-इन्फ्रा और अदाणी ट्रांसमिशन ने दिसंबर 2017 में उत्पादन के एकीकृत कारोबार, पारेषण और मुंबई के लिए बिजली वितरण कारोबार में 100 प्रतिशत हिस्सेदारी की बिक्री के लिए समझौता किया था। आर-इन्फ्रा ने एक बयान में कहा कि सौदे का कुल मूल्य 18,800 करोड़ रुपये है। यह सौदा मार्च 2018 तक पूरा होने की उम्मीद है। आर-इन्फ्रा इस सौदे से प्राप्त रकम का इस्तेमाल अपना कर्ज कम करने में करेगी। यह किसी भी कंपनी द्वारा कर्ज घटाने की सबसे बड़ी कवायद है। कंपनी का मुंबई में बिजली कारोबार भारत में निजी क्षेत्र की का सबसे बड़ा एकीकृत बिजली वितरण उद्यम है, जो 400 वर्ग किलोमीटर क्षेत्र में करीब 30 लाख घरों, औद्योगिक एवं व्यावसायिक उपभोक्ताओं को बिजली पहुंचाता है।